நல்லா இருக்கணும் சாமி என்று உள்ளம் குளிரச் சொன்னான் ரிக்ஷாக்காரன். கடவுளை ஆசீர்வாதம் பண்ணுவதாவது ! என்னடா , பெரியவரைப் பாத்து நீ என்னடா ஆசீர்வாதம் பண்ணுவது ? என்று அதட்டினார் கந்தசாமிப் பிள்ளை. அப்படிச் சொல்லடா அப்பா ; இத்தனை நாளா காது குளிர மனசு குளிர இந்த மாதிரி ஒரு வார்த்தை கேட்டதில்லை. அவன் சொன்னால் என்ன ? என்றார் கடவுள். அவன்கிட்ட இரண்டணாக் கொறச்சுக் குடுத்துப் பார்த்தால் அப்போ தெரியும் ! என்றார் கந்தசாமிப் பிள்ளை. எசமான் , நான் நாயத்துக்குக் கட்டுப்பட்டவன். அநியாயத்துக்குக் கட்டுப்பட்டவனில்லெ , சாமி !